


	Európsky parlament
2024-2029
	[image: EP logo RGB_Mute]



PRIJATÉ TEXTY

[bookmark: TANumber]P10_TA(2025)0152
[bookmark: title]Mobilizácia Fondu solidarity Európskej únie: pomoc Rakúsku, Poľsku, Česku, Slovensku a Moldavsku v súvislosti s povodňami, ku ktorým došlo v septembri 2024, a Bosne a Hercegovine v súvislosti s povodňami, ku ktorým došlo v októbri 2024
[bookmark: DocNumber]
[bookmark: Commission]Výbor pre rozpočet
[bookmark: PE]PE774.284
[bookmark: Sujet][bookmark: References]Uznesenie Európskeho parlamentu z 9. júla 2025 o návrhu rozhodnutia Európskeho parlamentu a Rady o mobilizácii Fondu solidarity Európskej únie na účely poskytnutia pomoci Rakúsku, Poľsku, Česku, Slovensku a Moldavsku v súvislosti s povodňami, ku ktorým došlo v septembri 2024, a Bosne a Hercegovine v súvislosti s povodňami, ku ktorým došlo v októbri 2024 (COM(2025)0250 – C10-0102/2025 – 2025/0138(BUD))
Európsky parlament,
–	so zreteľom na návrh Komisie pre Európsky parlament a Radu (COM(2025)0250 – C10‑0102/2025),
–	so zreteľom na nariadenie Rady (ES) č. 2012/2002 z 11. novembra 2002, ktorým sa zriaďuje fond solidarity Európskej únie[footnoteRef:1], [1:  	Ú. v. ES L 311, 14.11.2002, s. 3, ELI: http://data.europa.eu/eli/reg/2002/2012/oj.] 

–	so zreteľom na nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027[footnoteRef:2], a najmä na jeho článok 9, [2:  	Ú. v. EÚ L 433 I, 22.12.2020, s. 11, ELI: http://data.europa.eu/eli/reg/2020/2093/oj.] 

–	so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou a Komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:3], najmä na jej článok 10, [3:  	Ú. v. EÚ L 433 I, 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

–	so zreteľom na nariadenie Európskeho parlamentu a Rady (EÚ) 2021/1058 z 24. júna 2021 o Európskom fonde regionálneho rozvoja a Kohéznom fonde[footnoteRef:4],  [4:  	Ú. v. EÚ L 231, 30.6.2021, s. 60, ELI: http://data.europa.eu/eli/reg/2021/1058/oj.] 

–	so zreteľom na nariadenie Európskeho parlamentu a Rady (EÚ) 2021/1057 z 24. júna 2021, ktorým sa zriaďuje Európsky sociálny fond plus (ESF+)[footnoteRef:5],  [5:  	Ú. v. EÚ L 231, 30.6.2021, s. 21, ELI: http://data.europa.eu/eli/reg/2021/1057/oj.] 

–	so zreteľom na nariadenie Európskeho parlamentu a Rady (EÚ) 2021/2115 z 2. decembra 2021, ktorým sa stanovujú pravidlá podpory strategických plánov, ktoré majú zostaviť členské štáty v rámci spoločnej poľnohospodárskej politiky (strategické plány SPP) a ktoré sú financované z Európskeho poľnohospodárskeho záručného fondu (EPZF) a Európskeho poľnohospodárskeho fondu pre rozvoj vidieka (EPFRV), a ktorým sa zrušujú nariadenia (EÚ) č. 1305/2013 a (EÚ) č. 1307/2013[footnoteRef:6],  [6:  	Ú. v. EÚ L 435, 6.12.2021, s. 1, ELI: http://data.europa.eu/eli/reg/2021/2115/oj. ] 

–	so zreteľom na svoje uznesenie z 27. februára 2024 o návrhu nariadenia Rady, ktorým sa mení nariadenie (EÚ, Euratom) 2020/2093, ktorým sa stanovuje viacročný finančný rámec na roky 2021 – 2027[footnoteRef:7], [7:  	Prijaté texty, P9_TA(2024)0082.] 

–	so zreteľom na správu Výboru pre zamestnanosť a sociálne veci a Výboru pre regionálny rozvoj (A10-0031/2024) v rámci legislatívneho postupu na prijatie nariadenia Európskeho parlamentu a Rady (EÚ) 2024/3236 z 19. decembra 2024, ktorým sa menia nariadenia (EÚ) 2021/1057 a (EÚ) 2021/1058, pokiaľ ide o regionálnu núdzovú podporu obnovy (RESTORE)[footnoteRef:8], a najmä na rozpočtové posúdenie Výboru pre rozpočet pripojené k uvedenej správe, [8:  	Ú. v. EÚ L, 2024/3236, 23.12.2024, ELI: http://data.europa.eu/eli/reg/2024/3236/oj.] 

–	so zreteľom na správu Európskej environmentálnej agentúry č. 1/2024 – Európske posúdenie klimatických rizík (EUCRA)[footnoteRef:9], [9:  	https://www.eea.europa.eu/publications/european-climate-risk-assessment ] 

–	so zreteľom na správu Výboru pre rozpočet (A10-0114/2025),
A.	keďže v septembri 2024 sa v Rakúsku vyskytli mimoriadne veľké zrážky, ktoré spôsobili rozsiahle záplavy, čo viedlo k celkovým priamym škodám, ktoré rakúske orgány odhadli na 1 711,6 milióna EUR; 
B.	keďže v septembri 2024 došlo v juhozápadnom Poľsku k silným dažďom, ktoré viedli k záplavám z viacerých riek, čo viedlo k celkovým priamym škodám, ktoré poľské orgány odhadli na 3,04 miliardy EUR;
C.	keďže v septembri 2024 zasiahli veľmi silný vietor a silný dážď celé Česko, čo viedlo k záplavám a k celkovým priamym škodám, ktoré české orgány odhadli na 2,82 miliardy EUR;
D.	keďže 15. septembra 2024 Slovensko zažilo značné záplavy, najmä v Bratislave a okolitých regiónoch, čo viedlo k výraznému zvýšeniu úrovne riek Dunaj a Morava a k celkovým priamym škodám, ktoré slovenské orgány odhadli na 84,3 milióna EUR;
E.	keďže v septembri 2024 zasiahli viaceré oblasti Moldavska prívalové dažde a z toho vyplývajúce záplavy, čo viedlo k celkovým priamym škodám, ktoré moldavské orgány odhadli na 7,8 milióna EUR;
F.	keďže v októbri 2024 bola Bosna a Hercegovina zasiahnutá silnými zrážkami, ktoré spôsobili katastrofálne prívalové povodne, zosuvy pôdy a záplavy vo viacerých častiach krajiny, čo viedlo k celkovým priamym škodám, ktoré orgány odhadli na 841,85 milióna EUR;
G.	keďže uvedené udalosti spôsobené vážnymi prírodnými katastrofami sú výsledkom globálnej zmeny klímy; keďže správa s názvom Stav klímy v Európe v roku 2024 potvrdzuje, že rok 2024 bol najteplejším rokom v histórii meraní v Európe a že 30 % riečnej siete na kontinente prekročilo „vysokú“ hranicu povodní, zatiaľ čo 12 % prekročilo „kritickú“ hranicu povodní, čo viedlo k najrozsiahlejším záplavám od roku 2013;
1.	vyjadruje hlbokú solidaritu so všetkými obeťami, ich rodinami a všetkými osobami postihnutým ničivými povodňami v Rakúsku, Poľsku, Česku, na Slovensku, v Moldavsku a Bosne a Hercegovine, ako aj s vnútroštátnymi, regionálnymi a miestnymi orgánmi zapojenými do poskytovania pomoci;
2.	víta toto rozhodnutie ako konkrétnu a viditeľnú formu solidarity Únie s jej občanmi a regiónmi v postihnutých oblastiach vrátane tých v partnerských krajinách;
3.	opätovne pripomína, že je dôležité informovať verejnosť o reálnych výhodách, ktoré prináša Fond solidarity Európskej únie (ďalej len „FSEÚ“), a to aj s cieľom ďalej zvyšovať povedomie občanov o nástrojoch a programoch Únie v členských štátoch a krajinách zapojených do prístupových rokovaní s Úniou;
4.	upozorňuje na rastúci počet závažných, ničivých a smrteľných prírodných katastrof v Európe a vyzýva členské štáty a Komisiu, aby investovali do opatrení na zmiernenie zmeny klímy a adaptáciu na ňu s cieľom zabrániť stratám na ľudských životoch a hospodárskym stratám; zdôrazňuje, že v roku 2024 búrky a záplavy postihli približne 413 000 ľudí, čo viedlo k strate najmenej 335 životov, a že škody spôsobené búrkami a záplavami počas roka v celej Európe sa podľa odhadov vyšplhali na minimálne 18 miliárd EUR[footnoteRef:10]; domnieva sa, že vzhľadom na nadchádzajúci návrh Komisie o novom viacročnom finančnom rámci a následné medziinštitucionálne rokovania by sa mal podstatne zvýšiť rozpočet FSEÚ alebo jeho ekvivalentu a že FSEÚ alebo jeho ekvivalent musí občanom poskytovať pomoc primeranú rozsahu takýchto katastrof; konštatuje, že výrazné zvýšenie prostriedkov vo FSEÚ by členským štátom umožnilo účinnejšie a rýchlejšie reagovať na katastrofy, pričom iné nástroje, najmä kohézne fondy, ktorých hlavným účelom nie je reakcia na katastrofy, by sa mohli zachovať; naliehavo tiež žiada Komisiu, aby preskúmala všetky možné spôsoby urýchlenia mobilizácie FSEÚ, najmä zmenou súčasných pravidiel a poskytnutím vyšších zálohových platieb žiadajúcim krajinám; [10:  	Služba monitorovania zmeny klímy programu Copernicus (C3S) a Svetová meteorologická organizácia (WMO), 2025: Stav klímy v Európe v roku 2024, climate.copernicus.eu/ESOTC/2024, doi.org/10.24381/14j9-s541.] 

5.	vyzýva Komisiu, aby vypracovala špecializované nástroje reakcie na krízu na obdobie po roku 2027, pričom uznáva, že čoraz častejšie a závažnejšie prírodné katastrofy, núdzové zdravotné situácie, geopolitická nestabilita a hospodárske otrasy si vyžadujú pružnejšie a lepšie prispôsobené finančné mechanizmy na úrovni Únie; zdôrazňuje potrebu lepšej koordinácie s vnútroštátnymi systémami civilnej ochrany a mechanizmami včasného varovania, čím sa zabezpečí integrovanejšia reakcia na katastrofy v celej Únii založená na údajoch; zdôrazňuje význam osobitnej podpory cezhraničnej a regionálnej spolupráce v úsilí o pripravenosť, zmiernenie a obnovu, najmä v zraniteľných alebo vysokorizikových oblastiach;
6.	zdôrazňuje, že FSEÚ je len nástrojom nápravy a že Únia by mala pokračovať aj v adaptácii na zmenu klímy a jej zmierňovaní tým, že bude podporovať európske a vnútroštátne politiky na predchádzanie prírodným katastrofám; zdôrazňuje, že správa Európskej environmentálnej agentúry č. 1/2024 s názvom Európske posúdenie klimatických rizík upozornila na nepripravenosť Únie na účinky zmeny klímy, a to aj vtedy, ak sa svetu podarí udržať nárast globálnych teplôt na 1,5 °Celzia, ako sa stanovuje v Parížskom dohovore, a že treba prijať opatrenia, ktoré zabránia tomu, aby zistené klimatické riziká dosiahli kritické úrovne; pripomína, že treba vytvoriť účinné synergie s ostatnými politikami a programami Únie, a zdôrazňuje, že členské štáty by mali čo najlepšie využívať možnosti financovania, najmä z Európskeho fondu regionálneho rozvoja, Európskeho sociálneho fondu plus a programov rozvoja vidieka; vyzýva Komisiu, aby s náležitou naliehavosťou posúdila všetky odôvodnené žiadosti členských štátov o prerozdelenie finančných prostriedkov v rámci národných plánov obnovy a odolnosti na pomoc pri prírodných katastrofách v súlade s pravidlami stanovenými v nariadení Európskeho parlamentu a Rady (EÚ) 2021/241[footnoteRef:11]; zdôrazňuje, že je takisto potrebné prijať preventívne opatrenia, a to nielen s cieľom zmierniť budúce škody, ale aj zabrániť zhoršeniu rizikových podmienok po katastrofických udalostiach, ako sú povodne, prírodné požiare, zosuvy pôdy alebo vysušovanie jazier a riek; zdôrazňuje, že všetka obnova financovaná z FSEÚ musí byť odolná voči zmene klímy; zdôrazňuje význam primeranej flexibility medzi rôznymi programami; podčiarkuje, že pomoc poskytovaná v rámci FSEÚ by nemala byť na úkor finančných prostriedkov Únie, ktoré členské štáty prijímajú z iných programov alebo politík Únie; pripomína, že členské štáty môžu poskytovať štátnu pomoc v súlade s príslušnými pravidlami Únie, a to najmä poľnohospodárskym podnikom, ktoré utrpeli škody v dôsledku prírodných katastrof; [11:  	Nariadenie Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti (Ú. v. EÚ L 57, 18.2.2021, s. 17, ELI: http://data.europa.eu/eli/reg/2021/241/oj).] 

7.	pripomína, že RESTORE a osobitné opatrenia v rámci Európskeho poľnohospodárskeho fondu pre rozvoj vidieka (EPFRV) zavedené nariadením Európskeho parlamentu a Rady (EÚ) 2024/3242[footnoteRef:12] poskytujú dodatočnú pomoc členským štátom postihnutým prírodnými katastrofami prostredníctvom ďalšej flexibility pri využívaní finančných prostriedkov; zdôrazňuje, že členské štáty by mali tieto nové príležitosti využívať; zdôrazňuje tiež, že RESTORE poskytla niektorým členským štátom len obmedzenú flexibilitu, pretože vykonávanie súčasného VFR veľmi pokročilo; [12:  	Nariadenie Európskeho parlamentu a Rady (EÚ) 2024/3242 z 19. decembra 2024, ktorým sa mení nariadenie (EÚ) 2020/2220, pokiaľ ide o osobitné opatrenia v rámci Európskeho poľnohospodárskeho fondu pre rozvoj vidieka na poskytovanie dodatočnej pomoci členským štátom zasiahnutým prírodnými katastrofami (Ú. v. EÚ L, 2024/3242, 23.12.2024, ELI: http://data.europa.eu/eli/reg/2024/3242/oj). ] 

8.	pripomína význam rýchleho a spoľahlivého odhadovania škôd, pri ktorom sa náležite zohľadňujú hospodárske dôsledky, a vyzýva na posilnenie pracovného úsilia, aby sa skrátil priemerný čas na vyplatenie zálohových platieb, aby sa regiónom postihnutým prírodnými katastrofami a extrémnymi poveternostnými javmi mohla poskytnúť včasná pomoc a zároveň sa zaručila ochrana rozpočtu Únie; zdôrazňuje, že členské štáty by v súvislosti s opatreniami v oblasti reakcie na katastrofy a obnovy mali náležite uprednostňovať potreby dotknutého obyvateľstva s osobitným dôrazom na zraniteľné skupiny;
9.	zdôrazňuje naliehavú potrebu uvoľniť z FSEÚ okamžitú finančnú pomoc, aby sa podpora mohla včas dostať do postihnutých regiónov; 
10.	schvaľuje rozhodnutie, ktoré je uvedené v prílohe k tomuto uzneseniu;
11.	poveruje svoju predsedníčku, aby podpísala toto rozhodnutie spoločne s predsedom Rady a aby zabezpečila jeho uverejnenie v Úradnom vestníku Európskej únie;
12.	poveruje svoju predsedníčku, aby postúpila toto uznesenie spolu s prílohou Rade a Komisii.

